 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 706**

(protokols Nr. 24, 29. p.)

**Par zemes vienību ar kadastra apzīmējumiem 7058 009 0027 un 7058 008 0017 Indrānu pagastā, Madonas novadā sadalīšanu**

Madonas novada pašvaldībā saņemts AS “Latvijas valsts meži” Nekustamo īpašumu pārvaldes 2024. gada 14. oktobra iesniegums Nr. 4.1-2\_07js\_260\_24\_1017 (reģistrēts Madonas novada pašvaldībā 2024. gada 14. oktobrī ar reģ. Nr. 2.1.3.1/24/3654), ar lūgumu ļaut sadalīt īpašuma “Indrāni-Liedeskrogs” ar kadastra numuru 7058 004 0116, kas atrodas Indrānu pagastā, Madonas novadā, zemes vienības ar kadastra apzīmējumiem 7058 008 0017 un 7058 009 0027 un daļu no tām - aptuveni 2.3 km garumā, 12 metri platumā un 2.82 ha platībā nodot valstij, LR Zemkopības Ministrijas personā, bez atlīdzības, Meža likumā noteiktās valsts meža apsaimniekošanas un aizsardzības funkcijas īstenošanai.

Saskaņā ar Valsts zemes dienesta nekustamā īpašuma Valsts kadastra informācijas sistēmā pieejamo informāciju, īpašums “Indrāni-Liedeskrogs” ar kadastra numuru 7058 004 0116 sastāv no piecām zemes vienībām, tai skaitā, zemes vienībām ar kadastra apzīmējumiem 7058 008 0017 un 7058 009 0027, un ir piekritīgs Madonas novada pašvaldībai. Īpašums “Indrāni-Liedeskrogs” ar kadastra numuru 7058 004 0116 nav reģistrēts Zemesgrāmatā.

Zemes ierīcības likuma, Pārejas noteikumu 1. punkts, nosaka, *ka līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums.*

Atbilstoši Nekustamā īpašuma valsts kadastra informācijas sistēmā (NĪVKIS) pieejamai informācijai zemes vienību ar kadastra apzīmējumiem 7058 008 0017 un 7058 009 0027 nekustamā īpašuma lietošanas mērķis ir - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪVKIS kods – 1101).

Uz zemes vienībām ar kadastra apzīmējumiem 7058 008 0017 un 7058 009 0027 atrodas Madonas novada pašvaldības bilancē esoša inženierbūve – ceļš - Indrāni-Liedeskrogs ar kopējo garumu aptuveni 11.41 km garumā un 5.0 m platumā.

Publiskas personas mantas atsavināšanas likuma 42. panta otrā daļa nosaka, *ka atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas veikšanai nekustamais īpašumus tiek nodots.*

Publiskas personas mantas atsavināšanas likuma 43. pants nosaka, ka *šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6. pantā minētās institūcijas (amatpersonas).*

Pašvaldību likuma 10. panta pirmās daļas 16. punkts nosaka, ka tikai pašvaldības dome var *lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Pamatojoties uz Publiskas personas mantas atsavināšanas likuma 42. panta otro daļu un 43. pantu, Pašvaldību likuma 10. panta pirmās daļas 16. punktu un Zemes ierīcības likuma Pārejas noteikumu 1. punktu, ņemot vērā 13.11.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist sadalīt pašvaldībai piekrītošās zemes vienības ar kadastra apzīmējumiem 7058 008 0017 un 7058 009 0027 un no atdalītajām daļām veidot vienu jaunu zemes vienību un divas jaunas, atsevišķas zemes vienība, kopā trīs jaunas zemes vienības, atbilstoši pielikumam (1.pielikums).
2. Jaunveidojamo zemes vienībai aptuveni 2.82 ha platībā (pēc kadastrālās uzmērīšanas zemes vienības platība var tikt precizēta) iekļaut jauna nekustamā īpašuma sastāvā, kam piešķirt jaunu nosaukumu “Silaviešu ceļš”, Indrānu pagasts, Madonas novads un noteikt nekustamā īpašuma lietošanas mērķi - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).
3. Jaunveidojamo zemes vienību aptuveni 1.2 ha platībā (pēc kadastrālās uzmērīšanas zemes vienības platība var tikt precizēta) saglabāt esošā nekustamā īpašuma “Indrāni-Liedeskrogs”, Indrānu pagasts, Madonas novads, kadastra numurs 7058 010 0104, sastāvā.
4. Jaunveidojamo zemes vienību aptuveni 2.11 ha platībā (pēc kadastrālās uzmērīšanas zemes vienības platība var tikt precizēta) saglabāt esošā nekustamā īpašuma “Indrāni-Liedeskrogs”, Indrānu pagasts, Madonas novads, kadastra numurs 7058 010 0104, sastāvā.
5. Piekrist nodot bez atlīdzības valsts īpašumā Zemkopības ministrijas personā pašvaldības tiesiskajā valdījumā esošā īpašuma “Indrāni-Liedeskrogs” ar kadastra numuru 7058 004 0116, Indrānu pagastā, Madonas novadā, no zemes vienības ar kadastra apzīmējumu 7058 008 0017 atdalāmo zemes vienības daļu apmēram 0.7 ha platībā, no zemes vienības ar kadastra apzīmējumu 7058 009 0027 atdalāmo zemes vienības daļu apmēram 2.12 ha platībā, kopā abām atdalāmajām daļām veidojot jaunu zemes vienību apmēram 2.82 ha platībā - ceļu aptuveni 2.3 km garumā, 12 m platumā (pēc kadastrālās uzmērīšanas zemes vienības platība var tikt precizēta) Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai.
6. Piekrist, ka AS “Latvijas valsts meži” apņemas par saviem līdzekļiem veikt zemes vienību ar kadastra apzīmējumiem 7058 008 0017 un 7058 009 0027 sadalīšanu, jaunu zemes vienību izveidošanu, kadastrālo uzmērīšanu un īpašumu reģistrāciju zemesgrāmatā, kā arī, ja nepieciešams, inženierbūves kadastrālo uzmērīšanu un reģistrēšanu.
7. Noteikt, ka AS “Latvijas valsts meži”, veicot ceļa būvniecības projektēšanu caur atdalāmo zemes vienību ar kadastra apzīmējumiem 7058 008 0017 un 7058 009 0027 daļu, saglabā piekļuvi – nobrauktuves, uz piegulošajiem zemes īpašumiem.

*Saskaņā ar Administratīvā procesa likuma 188. panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70. panta pirmo daļu, lēmums stājas spēkā ar brīdi, kad tas paziņots adresātam.*

Domes priekšsēdētājs A. Lungevičs

*Putniņa 28080417*